Unionin tuomioistuimen määräys (kymmenes jaosto) 12.10.2017 (ennakkoratkaisupyyntö, jonka on esittänyt Commissione tributaria di Secondo Grado di Bolzano – Italia) – Agenzia delle Entrate – Direzione provinciale Ufficio controlli di Bolzano v. Palais Kaiserkron Srl
(asia C-549/16)1
(Ennakkoratkaisupyyntö – Verotus – Yhteinen arvonlisäverojärjestelmä – Direktiivi 2006/112/EY – 401 artikla – Liikevaihtoveron käsite – Kaupalliseen käyttöön tarkoitettujen kiinteistöjen vuokraus – Rekisteröintiveron maksuvelvollisuus ja arvonlisäverovelvollisuus)
Oikeudenkäyntikieli: italia
Ennakkoratkaisua pyytänyt tuomioistuin
Commissione tributaria di Secondo Grado di Bolzano
Asianosaiset
Valittaja: Agenzia delle Entrate – Direzione provinciale Ufficio controlli di Bolzano
Vastapuoli: Palais Kaiserkron Srl
Määräysosa
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 401 artiklaa on tulkittava siten, että se ei ole esteenä pääasiassa kyseessä olevassa kansallisessa säännöstössä säädetyn kaltaiselle liikehuoneistojen vuokrasopimuksista kannettavalle suhteelliselle rekisteröintiverolle siinäkään tapauksessa, että nämä vuokrasopimukset ovat myös arvonlisäveron alaisia.
____________
1 EUVL C 30, 30.1.2017.